system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Șieu-Odorhei, Bistrița-Năsăud?
assistant
Șieu-Odorhei mai demult Odorhei (în , în , în trad. „Curtea Șieului”) este satul de reședință al comunei cu același nume din județul Bistrița-Năsăud, Transilvania, România.

Istorie 
 În sat s-au descoprit urmele unui drum din epoca romană și ale unei așezări daco-romane.
 Satul este atestat documentar în anul 1263 sub numele Darócudvarhely.
 Deși la origine sat maghiar catolic, în timpul Reformei locuitorii s-au convertit la Unitarianism, iar mai apoi la Calvinism.
 În 1640 este ridicată biserica reformată din sat, care era inițial filială bisericii din  Șintereag apoi a devenit independentă. 
 În jurul anului 1700 apar primii români în sat, care își vor ridica Biserica Greco-Catolică.
 După Revoluția franceză familia nobiliară Desbordes

Demografie

2002 
La recensământul din 2002 satul avea 748 de locuitori, dintre care: 658 români, 72 maghiari, 8 germani, 5 ucrainieni și țigani.

Populație istorică 
La recensământul din 1900 satul avea 846 de locuitori, dintre care: 657 români, 183 maghiari, iar 6 nu au dorit să-și declare etnia.

Atracții turistice 
 Biserica Reformată-Calvină din Șieu-Odorhei din secolul al XIII-lea (stil romanic), refăcută în secolul al XV-lea. Are frize de arcuri sub cornișa laturii de sud a altarului, iar pe portalul de nord un relief în lunetă reprezentând lupta a doi cavaleri cu balaurul (simbolul diavolului, respectiv a eternei confruntări între Bine și Rău, inspirată din Psalmul 34, 2-3). 
„Biserica reformată din Șieu-Odorhei, datând din a doua jumătate a sec. XIII, este o biserică-sală, construită sub semnul influenței cisterciene în care se renunță la sanctuarul cu absidă semicirculară – tipic romanică – fiind preferat sanctuarul pătrat, boltit în cruce pe ogive. Sistemului de boltire i se asociază, ca elemente caracteristice, capitelele cu croșete ale arcului triumfal, de asemenea ferestrele circulare polilobe, adevărată marcă a goticului cistercian. Caracteristic bisericii îi este și absența turnului-clopotniță. Aici se află cea mai importantă piesă de sculptură aparținând goticului timpuriu transilvănean, și anume un relief care decorează timpanul portalului nordic al bisericii și care înfățisează o scenă de vânătoare. Doi bărbați înarmați cu lănci se luptă cu un balaur înaripat, scena simbolizând lupta virtuților cu viciul”. 
 Conacul familiei Desbordes.
 Conacul familiilor Klebelsberg și Appel.

Personalități 
S-au născut la Șieu-Odorhei:
 În 1914 Nagy Ödön etnograf, pastor reformat.
 În 1931 Moldován Stefánia cântăreață de operă.
 În 1943 Moldován Domokos regizor de film și operă, etnograf.

Vezi și
 Biserica reformată din Șieu-Odorhei

Bibliografie 
 Ackner, M.J., JCC, 1856, p.39 
 Vass, I., Erdely, p.109 
 Gooss, C., Chronik, p.116 
 Torma, K., Limes, p.111 
 Király, P., Apulum, p.208
 Debreczeni, L., Ref.templ., p.4-5

Legături externe 

 Dicționar de localități din Transilvania

Note

Galerie de imagini 

Șieu-Odorhei, Șieu-Odorhei